Document ID: /roh_data/filtered/fineweb-2-filterrobots_roh.jsonl.gz/13424

Lubientschas per lottarias
Dapi l'entschatta digl onn 2016 ei la Vischnaunca Obersaxen Mundaun responsabla per las lubientschas dallas schinumnadas lottarias da divertiment. Sco lottarias da divertiment valan tombolas e lottos che vegnan exequi a caschun d'occurrenzas da divertiment e che han buca per mira d'urentar eventuals gudogns cun daners en bar. Cun ina lottaria da divertiment han ils organisaturs adina era la finamira da duvrar il gudogn dalla lottaria per la finanziaziun dall'occurrenza.
Auter ei quei tier lottarias da scopo, pia lottarias che vegnan organisadas per rimnar daners per in intent communizeivel. Lubientschas per talas lottarias ston vegnir dumandas era vinavon tier igl Uffeci cantunal per migraziun e dretg civil a Cuera.